61969J0038
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 18ης Φεβρουαρίου 1970 (
*1
)
Αντικείμενο της υποθέσεως:
—
Προσφυγή με αίτημα να διαπιστωθεί ότι η Ιταλική Δημοκρατία παρέβη τις υποχρεώσεις που υπέχει δυνάμει της αποφάσεως 66/532/ΕΟΚ του Συμβουλίου, της 26ης Ιουλίου 1966, και του άρθρου 23, παράγραφος 1 γ της Συνθήκης ΕΟΚ περί εισπράξεως δασμών επί των εισαγωγών ακατέργαστου μολύβδου, ακατέργαστου ψευδαργύρου και απορριμμάτων και θραυσμάτων μολύβδου και ψευδαργύρου.
Διατακτικό της αποφάσεως:
1.
Επιβάλλοντας, από 1ης Ιανουαρίου έως 1ης Ιουλίου 1968, στις εισαγωγές προελεύσεως άλλων κρατών μελών ακατέργαστου μολύβδου (δασμολογικής κλάσης 78.01 Α), ακατέργαστου ψευδαργύρου (δασμολογικής κλάσης 79.01 Α), απορριμμάτων και θραυσμάτων μολύβδου (δασμολογικής κλάσης 78.01 Β) και απορριμμάτων και θραυσμάτων ψευδαργύρου (δασμολογικής κλάσης 79.01 Β), δασμούς υψηλότερους κατά 15 % από τους ισχύοντες την 1η Ιανουαρίου 1957, καθώς και στις εισαγωγές των ίδιων προϊόντων προελεύσεως τρίτων χωρών δασμούς υψηλότερους από τους πράγματι ισχύοντες την 1η Ιανουαρίου 1957, μειωμένους κατά το 60 % της διαφοράς μεταξύ αυτών των τελευταίων και των δασμών του κοινού δασμολογίου, η Ιταλική Δημοκρατία παρέβη τις υποχρεώσεις που υπέχει αντίστοιχα
—
από το άρθρο 1 της αποφάσεως 66/532/ΕΟΚ του Συμβουλίου της 26ης Ιουλίου 1966, περί καταργήσεως των δασμών και περί απαγορεύσεως των ποσοτικών περιορισμών μεταξύ των κρατών μελών και περί της εφαρμογής των δασμών του κοινού δασμολογίου για προϊόντα άλλα εκτός από τα απαριθμούμενα στο παράρτημα II της Συνθήκης
—
και από το άρθρο 23, παράγραφος 1 γ της Συνθήκης.
2.
Μη καταργώντας την 1η Ιουλίου 1968 τους δασμούς επί των εισαγωγών προελεύσεως άλλων κρατών μελών ακατέργαστου μολύβδου, ακατέργαστου ψευδαργύρου και απορριμμάτων και θραυσμάτων μολύβδου και μη εφαρμόζοντας κατά την ίδια ημερομηνία τους δασμούς του κοινού δασμολογίου για τον εισαγόμενο από τρίτες χώρες ακατέργαστο μόλυβδο και ακατέργαστο ψευδάργυρο, η Ιταλική Δημοκρατία παρέβη τις υποχρεώσεις που υπέχει δυνάμει των άρθρων 1 και 2 της αποφάσεως 66/532/ΕΟΚ του Συμβουλίου της 26ης Ιουλίου 1966.
Πρόταση του γενικού εισαγγελέα:
Ταυτίζεται με το διατακτικό.
(
*1
)	Γλώσσα διαδικασίας: η ιταλική.